b'\n_START_ARTICLE_\nMaties Delcor\n_START_SECTION_\nBiografia\n_START_PARAGRAPH_\nDespr\xc3\xa9s d\'estudiar a l\'\xc3\x89cole des Hautes \xc3\x89tudes de la Sorbona de Par\xc3\xads, ho f\xc3\xa9u a la universitat de Heidelberg i reb\xc3\xa9 una pensi\xc3\xb3 per a estudiar a l\'Escola d\'Arqueologia de Jerusalem. Del 1958 en endavant va ser professor d\'hebreu i lleng\xc3\xbces sem\xc3\xadtiques a la Universitat Cat\xc3\xb2lica de Tolosa, i director d\'estudis sem\xc3\xadtics i b\xc3\xadblics de l\'"\xc3\x89cole Practique des Hautes \xc3\x89tudes" de la Sorbona. Es dedic\xc3\xa0 a l\'estudi dels manuscrits de la mar Morta, i al de la hist\xc3\xb2ria de la Catalunya del Nord, i public\xc3\xa0 molts treballs sobre els dos temes. Participant del moviment Nostra Terra, col\xc2\xb7labor\xc3\xa0 a les revistes \xc3\x89tudes Roussillonnaises, Les Cahiers de Saint Michel-de-Cuxa (que dirig\xc3\xad) i Conflent entre d\'altres, ensems que col\xc2\xb7labor\xc3\xa0 en l\'obra Catalunya Rom\xc3\xa0nica. Va ser membre corresponent de l\'Institut d\'Estudis Catalans (que el 1971 li atorg\xc3\xa0 el premi "Francesc Vives") i de la Reial Acad\xc3\xa8mia de Bones Lletres de Barcelona._NEWLINE_Una associaci\xc3\xb3 de Palau, Les amis de Mathias Delcor, en conserva el record.'